**Ministru kabineta instrukcijas projekta** **"Grozījumi Ministru kabineta 2013.gada 2.jūlija instrukcijā Nr.7 "Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Euro* ieviešanas kārtības likuma (turpmāk – EIKL) 30.panta ceturtā daļa.Latvijas Nacionālo *euro* ieviešanas plāna (Ministru kabineta 2013. gada 4. aprīļa rīkojums Nr.136) 1.pielikuma "Pasākumu plāns Eiropas vienotās valūtas ieviešanai Latvijā" Juridisko jautājumu sadaļā pasākums Nr.J2.2.2. nosaka visām ministrijām līdz 2013.gada 1.oktobrim iesniegt Ministru kabinetā tos normatīvos aktus, kas ir būtiski tiesiskās noteiktības nodrošināšanai saistībā ar *euro* ieviešanu.Ministru kabineta 2012.gada 27.jūnija rīkojuma Nr.282 "Par "Koncepciju par normatīvo aktu sakārtošanu saistībā ar eiro ieviešanu Latvijā"" 7.1.apakšpunktā dotais uzdevums nosaka visām ministrijām atbilstoši kompetencei sagatavot Ministru kabineta noteikumu, rīkojumu, instrukciju un ieteikumu projektus, kas ir būtiski tiesiskās noteiktības nodrošināšanai, un līdz 2013.gada 1.oktobrim iesniegt tos noteiktā kārtībā Ministru kabinetā |
| 2. | Pašreizējā situācija un problēmas | Šobrīd Ministru kabineta 2013.gada 2.jūlija instrukcijā Nr.7 "Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs" (turp­māk – instrukcija Nr.7) visas līgumcenu robežvērtības, izņemot 98.1.apakšpunktu, ir pielīdzinātas Publisko iepirkumu likuma (turpmāk – PIL) 8.panta otrajā daļā noteiktajai līgumcenas robežvērtībai un ir noteiktas latos vai satur atsauci uz latiem.Ņemot vērā, ka no 2013.gada 1.augusta PIL 8.panta otrajā daļā ir noteiktas jaunas līgumcenu robežvērtības (30 000 latu iepriekšējo 20 000 latu vietā), nepieciešams veikt arī attiecīgus grozījumus instrukcijā Nr.7.Ņemot vērā, ka Latvijas valdība ar Ministru kabineta 2012.gada 19.septembra rīkojuma Nr.441 "Par Latvijas Nacionālo *euro* ieviešanas plānu" 6.punktu noteica 2014.gada 1.janvāri par *euro* ieviešanas mērķa datumu, ir nepieciešams izdarīt grozījumu instrukcijā Nr.7 un izteikt līgumcenu robežvērtības *euro*, kā arī izslēgt atsauces uz latiem  |

|  |  |  |
| --- | --- | --- |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Instrukcijas projekts paredz izdarīt grozījumus, lai instrukcijā Nr.7. nodrošinātu:1. noteikto līgumcenu robežvērtību (izņemot 98.1.apakšpunktu) atbilstību PIL 8.panta otrajā daļā noteiktajai vērtībai atbilstoši PIL redakcijai, kas ir spēkā no 2013.gada 1.augusta, kā arī ņemot vērā Eiropas Savienības Padomes noteikto valūtas maiņas kursu (1 *euro* ir 0,702804 lati).

Tādēļ instrukcijas projekta 1.punkts paredz instrukcijā noteiktās summas izteikt *euro* –**20 000 latu visā instrukcijā tiek izteikti kā 42 000 *euro* (42 686,15 *euro*);**1. atsauču uz latiem aizstāšanu ar atsaucēm uz *euro*.

Vienlaikus instrukcijas projekts paredz izdarīt grozījumus, lai instrukcijas Nr.7. 98.1.apakšpunktā atsauci uz latiem aizstātu ar atsauci uz *euro* un līgumcenu sliekšņa vērtību, kas šobrīd ir noteikta latos, izteikt *euro*, ņemot vērā Eiropas Savienības Padomes noteikto valūtas maiņas kursu (1 *euro* ir 0,702804 lati). Tādēļ instrukcijas projekta 3.punkts paredz instrukcijā noteiktās summas izteikt *euro* –**10 000 latu tiek izteikti kā 14 000 *euro* (14 228,72 *euro*).**Instrukcijā Nr.7 iepriekš minēto summu aprēķins anotācijā ir parādīts atbilstoši EIKL 6.pantam, taču noapaļošana veikta atbilstoši likumprojektā "Grozījumi Publisko iepirkumu likumā" (pieņemts Saeimā 2013.gada 19.septembrī) norādītajām summām.Instrukcijas projekta punkti, kuros skaitliskā vērtība tiek izteikta *euro*, nav personai nelabvēlīgāki par sākotnējo tiesību normu, kurā skaitliskā vērtība ir izteikta latos |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība instrukcijas projekta izstrādes gaitā nebija nepieciešama, jo pamatā tie ir tehniski grozījumi un latu konvertācijā uz *euro* tiek piemērotas EIKL noteiktie noapaļošanas principi un nosacījumi grozījumiem tiesību aktos, kas saistīti ar *euro* ieviešanu. Turklāt instrukcijas projekts attiecas uz ministrijām, citām centrālajām valsts iestādēm un to padotībā esošām iestādēm |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Valsts tiešās pārvaldes iestādes, kuras izstrādā un slēdz civiltiesiskus līgumus, kuru izpildi finansē instrukcijas 1.punktā minētie ārvalstu finanšu instrumenti |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Piegādātāji, ar kuriem valsts tiešās pārvaldes iestādes slēdz civiltiesiskus līgumus, kuru izpildi finansē instrukcijas 1.punktā minētie ārvalstu finanšu instrumenti. To aptuvenais skaits nav zināms, jo par piegādātāju var būt gan fiziskas, gan juridiskas personas, tajā skaitā personas no ārvalstīm |
| 3. | Tiesiskā regulējuma finansiālā ietekme | Projekts šo jomu neskar |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Projekts šo jomu neskar |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un ietekme uz institūcijām** |
| 1.  | Projekta izpildē iesaistītās institūcijas | Valsts tiešās pārvaldes iestādes, kuras izstrādā un slēdz civiltiesiskus līgumus, kuru izpildi finansē instrukcijas 1.punktā minētie ārvalstu finanšu instrumenti |
| 2. | Projekta izpildes ietekme uz pārvaldes funkcijām | Izpilde tiks nodrošināta esošo funkciju ietvaros |
| 3. | Projekta izpildes ietekme uz pārvaldes institucionālo struktūru | Jaunu institūciju izveide nav nepieciešama |
| 4. | Projekta izpildes ietekme uz pārvaldes institucionālo struktūru | Esošu institūciju likvidācija nav paredzēta |
| 5. | Projekta izpildes ietekme uz pārvaldes institucionālo struktūru | Instrukcijas projekts šo jomu neskar |
| 6. | Cita informācija | Nav |

Projekts neskar anotācijas III, IV, V un VI sadaļā minētās jomas.

Ministru prezidents Valdis Dombrovskis

Vizē:

Valsts kancelejas direktore Elita Dreimane

2013.10.28. 15:24

795

Edgars Rezebergs 67082913

edgars.rezebergs@mk.gov.lv